Prienų rajono savivaldybės tarybai

**SPRENDIMO ,,DĖL PRIENŲ „ĄŽUOLO“ PROGIMNAZIJOS DIDŽIAUSIO LEISTINO PAREIGYBIŲ SKAIČIAUS PATVIRTINIMO“ PROJEKTO**

**AIŠKINAMASIS RAŠTAS**

2020-08-17

Gautas Prienų „Ąžuolo“ progimnazijos 2020-08-17 direktoriaus prašymas Nr. (4.4)-V9-65 „Dėl maksimalaus leistino etatų skaičiaus padidinimo“. Prašoma nuo 2020 m. rugsėjo 1 d. maksimalų pareigybių skaičių padidinti 2,89 pareigybės:

 1. 1 priešmokyklinio ugdymo mokytojo pareigybė ir 0,5 priešmokyklinio ugdymo grupės auklėtojo pareigybės, nes būtina užtikrinti priešmokyklinio ugdymo grupės vaikų saugumą, tinkamą priežiūrą ir kokybišką ugdymą pagal 3 modelį (10,5 valandų) Prienų „Ąžuolo“ progimnazijos steigiamoje 4-ojoje grupėje;

 2. 0,5 priešmokyklinio ugdymo grupės auklėtojo pareigybės, nes būtina užtikrinti priešmokyklinio ugdymo grupės vaikų saugumą ir kokybišką ugdymą pagal 6 modelį (10,5 valandų) Prienų „Ąžuolo“ progimnazijos Naujosios Ūtos daugiafunkciame centre;

 3. 0,5 priešmokyklinio ugdymo grupės auklėtojo pareigybės ir 0,39 priešmokyklinio ugdymo grupės mokytojo pareigybės, nes būtina užtikrinti priešmokyklinio ugdymo grupės vaikų saugumą, tinkamą priežiūrą ir kokybišką ugdymą pagal 6 modelį (10,5 valandų) Prienų „Ąžuolo“ progimnazijos Ašmintos daugiafunkciame centre.

 Atsižvelgiant į minėtą Prienų „Ąžuolo“ progimnazijos direktoriaus prašymą, siūloma padidinti Prienų „Ąžuolo“ progimnazijos pareigybių skaičių 2,89 pareigybės ir patvirtinti 53,125 pareigybės (anksčiau buvo 50,235 pareigybės).

Skyriaus vedėjas Rimvydas Zailskas

Virginija Zujienė, tel. (8 319) 61 137, el. p. virginija.zujiene@prienai.lt